ראסל אלוואנגר, מנכ"ל טאואר-ג'אז, אמר: "בנוסף לעובדה שדיווחנו על תוצאות חזקות לרבעון השלישי, התקדמנו משמעותית במספר חזיתות שונות - הן פעילויות שמקדמות את אסטרטגיית הצמיחה שלנו וכן בכל אחת מהחטיבות העסקיות. הישגים אלו כוללים חוזים עבור חיישני תצוגה ומיקרו-תצוגה תעשייתיים מתקדמים בפלטפורמת ה-300 מ"מ, הכשרת פלטפורמת ה-SiPho (סיליקון פוטוניקס) עבור לקוחות מובילים, המשך הכשרת תהליכים בטכנולוגית ה-RFSOI וכן המשך פעילות ופיתוח של ה-back side illumination עבור חיישני תמונה בטכנולוגיות מתקדמות של 300 מ"מ ו-200 מ"מ.
הישגים אלה צפויים להניב פירות במהלך שנת 2020 ובשנים שלאחר מכן. התוכנית להרחבת כושר הייצור במפעל ה-300 מ"מ ביפן מתקדמת כמתוכנן ובנוסף החלטנו להוסיף כושר ייצור עבור תהליכים ייחודיים של BSI ובפרט BSI stacked wafer . אנחנו מצפים לשנת 2020, במהלכה כושר הייצור צפוי לעלות ויחד עם הפעילויות העסקיות שציינו לעיל ופעילויות נוספות שצפויות להתממש להביא לגידול במדדים הפיננסיים."